CELEX: 32019D1990
Language: sk
Date: 2019-11-28 00:00:00
Title: Rozhodnutie Rady (EÚ) 2019/1990 z 28. novembra 2019, ktorým sa na riaditeľa Úradu Európskej komisie pre správu a úhradu individuálnych nárokov delegujú určité právomoci povoľujúceho úradníka, pokiaľ ide o vyplácanie odmien a vyplácanie úhrady výdavkov na služobné cesty a povolených cestovných výdavkov

29.11.2019   
               
               
                  SK
               
               
                  Úradný vestník Európskej únie
               
               
                  L 308/103
               
            
         ROZHODNUTIE RADY (EÚ) 2019/1990
         z 28. novembra 2019,
         ktorým sa na riaditeľa Úradu Európskej komisie pre správu a úhradu individuálnych nárokov delegujú určité právomoci povoľujúceho úradníka, pokiaľ ide o vyplácanie odmien a vyplácanie úhrady výdavkov na služobné cesty a povolených cestovných výdavkov
         RADA EURÓPSKEJ ÚNIE,
         so zreteľom na nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012 (1), a najmä na jeho článok 66 ods. 1 písm. a),
         keďže:
         
                     (1)
                  
                  
                     Rozhodnutím Rady (EÚ) 2019/792 (2) Rada poverila Úrad Európskej komisie pre správu a úhradu individuálnych nárokov (ďalej len „PMO“) výkonom určitých právomocí, ktoré Služobný poriadok úradníkov Európskej únie a Podmienky zamestnávania ostatných zamestnancov Európskej únie, ustanovený v nariadení Rady (EHS, Euratom, ESUO) č. 259/68 (3), zveruje menovaciemu orgánu a orgánu oprávnenému uzatvárať pracovné zmluvy so zamestnancami Generálneho sekretariátu Rady (ďalej len „GSC“) v súvislosti so správou individuálnych finančných nárokov.
                  
               
                     (2)
                  
                  
                     GSC podpísal s PMO dohodu o úrovni poskytovaných služieb, pokiaľ ide o správu individuálnych peňažných nárokov zamestnancov a vysokopostavených verejných činiteľov GSC.
                  
               
                     (3)
                  
                  
                     Rozhodnutie Komisie 2003/522/ES (4), a najmä jeho článok 2 ods. 4, umožňuje PMO konať na základe žiadosti a v mene iného orgánu zriadeného podľa zmlúv alebo na ich základe. V súlade s dohodou medzi PMO a GSC o úrovni poskytovaných služieb môže GSC požiadať PMO o schvaľovanie a povoľovanie vyplácania platov zamestnancom a vysokopostaveným verejným činiteľom GSC, ako aj úhrad ich výdavkov na služobné cesty a povolených cestovných výdavkov. Vzhľadom na výhody, ktoré tento postup prinesie z hľadiska úspor nákladov a efektívnosti, by sa na riaditeľa PMO mali delegovať príslušné právomoci povoľujúceho úradníka podľa článku 66 ods. 1 písm. a) nariadenia (EÚ, Euratom) 2018/1046,
                  
               PRIJALA TOTO ROZHODNUTIE:
         
            Článok 1
            
               1.   Na riaditeľa Úradu Európskej komisie pre správu a úhradu individuálnych nárokov (ďalej len „PMO“) sa delegujú právomoci povoľujúceho úradníka s cieľom povoľovať a schvaľovať vyplácanie odmien, ako aj úhrady výdavkov na služobné cesty a povolených cestovných výdavkov zamestnancom na účely uplatňovania článku 1 ods. 1 písm. a) rozhodnutia (EÚ) 2019/792 a vysokopostaveným verejným činiteľom.
               Uvedené platby sa zaúčtujú do nasledujúcich článkov a položiek oddielu II všeobecného rozpočtu Európskej únie nazvaného „Európska rada a Rada“:
               
                           —
                        
                        
                           kapitola 10 okrem podpoložiek 1004 – 02 a 1004 – 05;
                        
                     
                           —
                        
                        
                           kapitola 11;
                        
                     
                           —
                        
                        
                           položka 1200 okrem podpoložky 1200 – 36;
                        
                     
                           —
                        
                        
                           článok 133;
                        
                     
                           —
                        
                        
                           položka 2201.
                        
                     Delegovanie uvedené v prvom pododseku zahŕňa aj právomoci na odhad, stanovenie a povolenie príjmov súvisiacich s výdavkami uvedenými v druhom pododseku.
            
            
               2.   Delegovanie uvedené v odseku 1 prvom pododseku tohto článku sa neuplatňuje v prípadoch, keď sa PMO výkonu právomocí, ktoré naň delegovala Rada podľa článku 1 ods. 1 rozhodnutia (EÚ) 2019/792, vzdá v súlade s článkom 1 ods. 2 uvedeného rozhodnutia.
            
         
         
            Článok 2
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
            Uplatňuje sa odo dňa, keď Generálny sekretariát Rady dostane list, v ktorom PMO potvrdí, že akceptuje právomoci delegované podľa článku 1 ods. 1 prvého pododseku, alebo od okamihu, keď PMO začne uvedené delegované právomoci vykonávať, a to podľa toho, čo nastane skôr.
         
         
            V Bruseli 28. novembra 2019
            
               
                  Za Radu
               
               
                  predseda
               
               T. HARAKKA
            
         
         
            (1)  Ú. v. EÚ L 193, 30.7.2018, s. 1.
         
            (2)  Rozhodnutie Rady (EÚ) 2019/792 z 13. mája 2019, ktorým sa Európska komisia – Úrad pre správu a úhradu individuálnych nárokov (PMO) – poveruje výkonom určitých právomocí zverených menovaciemu orgánu a orgánu oprávnenému uzatvárať pracovné zmluvy (Ú. v. EÚ L 129, 17.5.2019, s. 3).
         
            (3)  Ú. v. ES L 56, 4.3.1968, s. 1.
         
            (4)  Rozhodnutie Komisie 2003/522/ES zo 6. novembra 2002 o zriadení Úradu pre správu a vyplácanie individuálnych nárokov (Ú. v. EÚ L 183, 22.7.2003, s. 30).